Wisaty lěpjenk

Wisaty lěpjenk (Silene nutans) je rostlina ze swójby  nalikowych rostlinow (Caryophyllaceae). 

 Wopisanje 
Wisaty lěpjenk je trajne zelo, kotrež docpěwa wysokosć wot 30 hač 50 cm. Rostlina ma njekćějacu łopjenowu rozetu.

Stołpik je horjeka lěpjaty.

Łopjena su přećiwostejne, mjechko kosmate, při čimž delnje su łopatkojte a hornje su lancetojte.

Kćěje wot meje hač awgusta. Nygace kćenja steja w štyri hač pjeć skupinach w kwětnistwje. Pjeć běłych krónowych łopješkow je hłuboko dwustołpowe a wodnjo zawite, tak zo kćenja wupadaja kaž zwjadłe. Ale w nocy krónowe łopješka su rozšěrjene a kćenja hyacintojće wonjeja. Keluch docpěwa dołhosć wot 9 hač 12 mm a je žałzojće kosmaty. Keluškowe zubki su jednu třećinu tak dołhe kaž keluškowa rołka.

Kćenja so wot nócnych mjetelow wopytaja.

 Stejnišćo 
Rosće na skałach, wapnowych suchich trawnikach, lěsnych kromach a w swětłych kerčinach. Preferuje kamjentne a pěskojte pódy. 

 Rozšěrjenje 
Rostlina je w nimale cyłej Europje rozšěrjena.

 Žórła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 46 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 142 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija: Nalikowe rostliny